Makedonia (Edonis) — Amphipolis [found in the Asklepieion, Kos] — 243 BC — SEG 12.373, ll. 18-34
Region: Northern Greece (IG X) — Macedonia 

αμφιπολιτων. βασιλευοντος αντιγονου ετους ενος και τεσσαρακοστου επιστατου ξενιου του οργεως εφ ιερεως λυσιμαχου ψηφισματα γορπιαιου ενατηι επι δεκα. επει ο αποσταλεις αρχιθεωρος υπο της κωιων πολεως αριστολοχος ζμενδρωνος και μετ αυτου θεωρος μακαρευς αρατου επελθοντες επι την εκλησιαν την τε οικειοτητα ανενεωσαντο την υπαρχουσαν κωιοις προς μακεδονας και την ευνοιαν ενεφανιζον ην εχουσα διατελει η πολις προς τε τομ βασιλεα αντιγονον και προς μακεδονας επηγγελλοσαν δε και τα ασκληπιεια τα γεινομενα παρ αυτοις και την εκεχειριαν και ηξιουν το ιερον του ασκληπιου το εν κωι ασυλον ειναι δεδοχθαι τηι πολει τηι αμφιπολιτων την τε επαγγελιαν των ασκληπιειων και την εκεχειριαν προσδεξασθαι και επαινεσαι αυτους επι τε ταις τιμαις αις συντελουσι τοις θεοις και επι τηι ευνοιαι τηι προς τομ βασιλεα αντιγονον και προς μακεδονας ειναι δε και το ιερον ασυλον καθαπερ και ο βασιλευς αντιγονος προαιρειται δουναι δε και τους αρχοντας ξενιον τοις θεωροις οσον και τοις τα πυθια επαγγελλουσι διδοται ειναι δε και θεωροδοκον της θεωριας της κωιων διονυσιον επιγενου. εψηφισθη παραπασαις.